नयी दिल्ली, चार अगस्त भाषा दिल्ली उच्च न्यायालय ने लाभ के पद कथित रूप से संभालने के लिए आठ आप विधायकों के खिलाफ दायर शिकायत की सुनवाई जारी रखने के चुनाव आयोग के फैसले के खिलाफ विधायकों की याचिकाओं पर चुनाव आयोग से आज जवाब मांगा।
आप विधायकों ने लाभ के पद को लेकर चुनाव आयोग में चल रही कार्यवाही को चुनौती दी
डिसक्लेमर:यह आर्टिकल एजेंसी फीड से ऑटो-अपलोड हुआ है। इसे नवभारतटाइम्स.कॉम की टीम ने एडिट नहीं किया है।
No-Author | भाषा | Updated: Aug 4, 2017, 8:25 PM
नयी दिल्ली, चार अगस्त भाषा दिल्ली उच्च न्यायालय ने लाभ के पद कथित रूप से संभालने के लिए आठ आप विधायकों के खिलाफ दायर शिकायत की सुनवाई जारी रखने के चुनाव आयोग के फैसले के खिलाफ विधायकों की याचिकाओं पर चुनाव आयोग से आज जवाब मांगा।
न्यायमूर्त िइंद्रमीत कौर ने चुनाव आयोग को नोटिस जारी कर आम आदमी पार्टी आप विधायकों की याचिका पर उससे जवाब मांगा। याचिका में विधायकों ने दावा किया कि उच्च न्यायालय के उनकी नियुक्तियों को असांवैधानिक करार देने तथा निरस्त करने के बाद चुनाव आयोग द्वारा मामले की सुनवाई करने की जरूरत नहीं है।
अदालत ने अपने आदेश में इस बात पर भी ध्यान दिया कि याचिकाकर्ता इस समय चुनाव आयोग के फैसले पर रोक लगाने की मांग नहीं कर रहे क्योंकि चुनाव आयोग ने अगली सुनवाई की कोई तारीख नहीं दी है।
अदालत ने कहा कि अगर चुनाव आयोग के समक्ष कोई तारीख तय की जाती है तो याचिकाकर्ताओं के पास इसपर रोक लगाने की मांग करने की आजादी होगी।
चुनाव आयोग के 23 जून के फैसले के खिलाफ अदालत का रूख करने वाले आप विधायकों ने दावा किया कि चुनाव आयोग का आदेश पूरी तरह से अयोग्य, अनुचित, मनमाना, अजीब और उसके अधिकारों का गंभीर दुरूपयोग है।
अरविंद केजरीवाल के नेतृत्व वाली पार्टी के 21 विधायकों के खिलाफ लाभ के पद को लेकर प्रशांत पटेल नाम के एक व्यक्ति ने याचिका दायर की थी। इसके बाद जरनैल सिंह के पंजाब विधानसभा चुनाव लड़ने के लिए राजौरी गार्डन के विधायक के रूप में इस्तीफा देने के साथ उनके खिलाफ कार्यवाही बंद कर दी गयी।
भाषा
Navbharat Times News App: देश-दुनिया की खबरें, आपके शहर का हाल, एजुकेशन और बिज़नेस अपडेट्स, फिल्म और खेल की दुनिया की हलचल, वायरल न्यूज़ और धर्म-कर्म... पाएँ हिंदी की ताज़ा खबरें डाउनलोड करें NBT ऐप
लेटेस्ट न्यूज़ से अपडेट रहने के लिए NBT फेसबुक
पेज लाइक करें
Web Title : Hindi News from Navbharat Times, TIL Network
hin_Deva hin_Deva hin_Deva eng_Latn hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva mag_Deva eng_Latn